


PARLAMENTUL  ROMÂNIEI
CAMERA DEPUTAŢILOR
	COMISIA JURIDICĂ, DE  DISCIPLINĂ  
ŞI IMUNITĂŢI
	                                  Bucureşti, 14 aprilie 2014
                 Nr. PL –x 607/2013


RAPORT
asupra propunerii legislative de modificare a Legii nr. 7/1996 a cadastrului şi a publicităţii imobiliare
           În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă de modificare a Legii nr. 7/1996 a cadastrului şi a publicităţii imobiliare, trimisă cu adresa nr. PL- x 607 din 16 decembrie 2013 şi  înregistrat cu nr. 4c-11/1500 din 17 decembrie 2013.
Senatul, în calitate de primă Cameră sesizată, a respins  iniţiativa legislativă în şedinţa din 9 decembrie 2013.
Potrivit prevederilor art. 75 din Constituţia României, republicată, şi ale art. 92 alin.(9) pct. 1 din Regulamentul Camerei Deputaţilor, republicat, Camera Deputaţilor  este  Cameră decizională.
Propunerea legislativă are ca obiect de reglementare abrogarea art. 24 alin. (5) al Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, intervenţiile legislative vizând, potrivit Expunerii de motive, “remedierea problemelor apărute în practică în domeniul raporturilor contractuale”..
Consiliul Legislativ, prin avizul nr. 556 din 17 iunie 2013, a avizat favorabil iniţiativa legislativă, cu observaţii şi propuneri.
Guvernul, prin punctul de vedere transmis cu adresa nr. 1409 din 6 august 2013, nu susţine adoptarea acestei iniţiative legislative, întrucât, alin. (5) al art. 24 din Legea nr. 7/1996, republicată, cu modificările ulterioare, a fost deja abrogat prin dispoziţiile art. II din Legea nr. 221/2013 privind aprobarea Ordonanţei de urgenţă a Guvernului nr. 12/2013 pentru reglementarea unor măsuri financiar-fiscale şi prorogarea unor termene şi de modificarea şi completare a unor acte normative.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat propunerea legislativă, expunerea de motive şi documentele ce o însoţesc, în şedinţa din 14 aprilie 2014. 
La lucrările şedinţei Comisiei juridice a participat ca invitat, din partea Ministerului Agriculturii şi Dezvoltării Rurale doamna Lăcrămioara Giurea, consilier ministru.
La dezbateri au fost prezenţi 21 deputaţi, din totalul de 27 membri ai Comisiei juridice, de disciplină şi imunităţi. 

În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de  adoptare a propunerii legislative de modificare a Legii nr. 7/1996 a cadastrului şi a publicităţii imobiliare, cu amendamentele admise, aşa cum sunt redate în Anexa la prezentul raport. 
În raport cu obiectul şi conţinutul reglementării, propunerea legislativă face parte din categoria legilor ordinare.
                  VICEPREŞEDINTE,                                     





           SECRETAR,
                Ciprian – Nicolae NICA                           
                                              Theodor-Cătălin NICOLESCU
Consilier, Iuliana Fuiorea
ANEXA I

	Nr. crt.
	Text de Lege
	Text iniţiativă legislativă
	Text propus de comisie

(autorul amendamentului)
	Motivare

	1.
	LEGE

nr. 7 din 13 martie 1996 a cadastrului şi a publicităţii imobiliare
	Lege

de modificare a Legii nr. 7/1996 a cadastrului şi a publicităţii imobiliare
	Lege

privind modificarea alineatului (1) al art. 29 din Legea cadastrului şi a publicităţii imobiliare nr. 7/1996 şi a Legii 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului

Autor – Comisia juridică
	

	2.
	
	Articol unic – Art. 24 alineatul 5 din Legea nr. 7/1996 a cadastrului şi a publicităţii imobiliare, republicată în Monitorul Oficial cu numărul 83 din data de 7 februarie 2013, cu modificările şi completările ulterioare, se abrogă.
	Se elimină

Autor – Comisia juridică
	

	3.
	Art. 29 (1) În cazul în care registratorul admite cererea, dispune intabularea sau înscrierea provizorie prin încheiere, dacă înscrisul îndeplineşte următoarele condiţii limitative:

b) identifică corect numele sau denumirea părţilor şi menţionează codul numeric personal, dacă este atribuit, numărul de identificare fiscală, codul de înregistrare fiscală ori codul unic de înregistrare, după caz, atribuit acestora;
	
	Art. I. – La alineatul (1)  al articolului  29 din Legea cadastrului şi a publicităţii imobiliare nr. 7/1996, republicată în Monitorul Oficial al României, Partea I,  nr. 83 din  7 februarie 2013, cu modificările şi completările ulterioare, litera b) se modifică şi va avea următorul cuprins:

„b) identifică corect numele sau denumirea părţilor şi menţionează codul numeric personal sau, după caz, numărul de identificare fiscală, dacă este atribuit, codul de înregistrare fiscală ori codul unic de înregistrare, după caz, atribuit acestora;”

Autor – Comisia juridică
	Numărul de identificare fiscală nu este un element unic de identificare, o persoană putând avea unul sau mai multe numere de identificare fiscală pentru fiecare raport juridic fiscal în care are calitatea de contribuabil. Solicitarea numărului de identificare fiscală în vederea soluționării cererilor de întabulare sau înscriere provizorie este de natură să creeze blocaje în situațiile în care acesta nu a fost atribuit anterior.

	4.
	Art. 2. – (2) Prevederile prezentei legi se aplică cetăţenilor români, respectiv cetăţenilor unui stat membru al Uniunii Europene, ai statelor care sunt parte la Acordul privind Spaţiul Economic European (ASEE) sau ai Confederaţiei Elveţiene, precum şi apatrizilor cu domiciliul în România, într-un stat membru al Uniunii Europene, într-un stat care este parte la ASEE sau în Confederaţia Elveţiană, precum şi persoanelor juridice având naţionalitatea română, respectiv a unui stat membru al Uniunii Europene, a statelor care sunt parte la ASEE sau a Confederaţiei Elveţiene. Cetăţenii şi persoanele juridice aparţinând unui stat membru al Uniunii Europene sau statelor care sunt parte la ASEE sau Confederaţiei Elveţiene pot achiziţiona teren agricol în România în condiţii de reciprocitate.
	
	Art. II. – Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României Partea I,  nr. 178 din 12 martie  2014, se modifică după cum urmează:

  1. Alineatul (2) al articolului 2 se modifică şi va avea următorul cuprins:

„(2) Prevederile prezentei legi se aplică cetăţenilor români, respectiv cetăţenilor unui stat membru al Uniunii Europene, ai statelor care sunt parte la Acordul privind Spaţiul Economic European (ASEE) sau ai Confederaţiei Elveţiene, precum şi apatrizilor cu domiciliul în România, într-un stat membru al Uniunii Europene, într-un stat care este parte la ASEE sau în Confederaţia Elveţiană, precum şi persoanelor juridice având naţionalitatea română, respectiv a unui stat membru al Uniunii Europene, a statelor care sunt parte la ASEE sau a Confederaţiei Elveţiene. “

Autor – Comisia juridică
	În baza Deciziei Consiliului UE 2009/392/CE din 27.11.2008 s-a încheiat un Protocol la Acordul între UE şi Elveţia privind libera circulaţie a persoanelor, ca urmare a aderării României şi Bulgariei la UE. 

	5.
	Art. 5 – 287/2009(1)În toate cazurile în care se solicită, în conformitate cu art. 1.669 din Legea nr.  privind Codul civil, republicată, cu modificările ulterioare, pronunţarea unei hotărâri judecătoreşti care ţine loc de contract de vânzare-cumpărare, este necesar ca antecontractul să fie încheiat în formă autentică şi să fie îndeplinite condiţiile prevăzute la art. 3, 4 şi 9 din prezenta lege.
(2)Cererea de înscriere în cartea funciară a dreptului de proprietate, formulată în baza hotărârii judecătoreşti care ţine loc de contract de vânzare, se respinge dacă nu sunt îndeplinite condiţiile prevăzute de prezenta lege.

	  
	2. Articolul 5 se modifică şi va avea următorul cuprins:

“Art. 5 - (1)   În toate cazurile în care se solicită pronunţarea unei hotărâri judecătoreşti care ţine loc de contract de vânzare-cumpărare, acţiunea este admisibilă numai dacă antecontractul este încheiat potrivit prevederilor Codului civil şi ale legislaţiei în materie, precum şi dacă sunt întrunite condiţiile prevăzute la art. 3, 4 şi 9 din prezenta lege, iar imobilul ce face obiectul antecontractului este înscris la rolul fiscal şi în cartea funciară.
(2) Cererea de înscriere în cartea funciară a dreptului de proprietate se respinge dacă nu sunt îndeplinite condiţiile prevăzute de prezenta lege.”

Autor – Comisia juridică
	- pentru claritatea textului şi o aplicare mai judicioasă

	6.
	Art. 12 

 c) verifică îndeplinirea condiţiilor legale de vânzare –cumpărare de către potenţialul cumpărător, prevăzute de prezenta lege;
	
	3. La articolul 12, litera c) se modifică şi va avea următorul cuprins:

Art. 12  

c) verifică îndeplinirea condiţiilor legale de vânzare –cumpărare de către preemptorul potenţial cumpărător, prevăzute de prezenta lege;

Autor – Comisia juridică
	

	7.
	Art. 16 - Înstrăinarea prin vânzare-cumpărare a terenurilor agricole situate în extravilan fără respectarea dreptului de preempţiune, potrivit art. 4, sau fără obţinerea avizelor prevăzute la art. 3 şi 9 este interzisă şi se sancţionează cu nulitatea absolută.
	
	4. Articolul 16 se modifică şi va avea următorul cuprins:
Art. 16 Înstrăinarea prin vânzare-cumpărare a terenurilor agricole situate în extravilan fără respectarea dreptului de preempţiune, potrivit art. 4, sau fără obţinerea avizelor prevăzute la art. 3 şi 9 este interzisă şi se sancţionează cu nulitatea relativă.

Autor – Comisia juridică
	- pt. mai buna aplicare a textuluil legii, având în vedere necesitatea de a ocroti interesele individuale ale persoanelor interesate, acestea putând renunţa în mod valabil la dreptul de a invoca nulitatea relativă, dacă apreciază că acest fapt este conform intereselor sale


Consilier,

Iuliana Fuiorea

